Twitter urmează Facebook și va șterge postările care neagă Holocaustul.
Facebook va elimina postările care neagă Holocaustul. Un purtător de cuvânt al Twitter a spus că "încercările de negare" a evenimentelor violente vor fi eliminate. Oficial Twitter: Condamnăm ferm antisemitismul.
Asemenea Facebook, și Twitter va șterge postările care neagă Holocaustul, scrie ANSA.it.Politicile Twitter nu prevăd în mod explicit că negarea evenimentelor violente este împotriva regulilor, dar un purtător de cuvânt al companiei, citat de Bloomberg, a afirmat că "încercările de negare" a evenimentelor violente, inclusiv Holocaustul, vor fi eliminate."Condamnăm ferm antisemitismul", a adăugat sursa citată."Avem reguli ferme față de glorificarea violenței și intervenim în postările care laudă actele istorice de violență și genocid, inclusiv Holocaustul", a adăugat purtătorul de cuvânt.Recent, Facebook a anunțat că va elimina postările care neagă Holocaustul și care promovează ura sau crimele în masă. Decizia este o schimbare față de poziția CEO-ului Mark Zuckerberg, care a apărat acest tip de postări la un moment dat, spunând că nu este d eacord cu acest tip de conținut, dar că vrea să protejeze libertatea de exprimare.